มหาวิทยาลัยมหิดล พัฒนาวัคซีนแก้ภูมิแพ้ไรฝุ่น
รศ.นพ.พงศกร ตันติลีปิกร รักษาการแทนผู้ช่วยอธิการบดีฝ่ายวิจัยและวิชาการ มหาวิทยาลัยมหิดล (มม.) ในฐานะประธานคณะกรรมการอำนวยการความร่วมมือการผลิตวัคซีนสำหรับโรคภูมิแพ้ กล่าวว่า โรคภูมิแพ้พบได้ร้อยละ 30-40 ของประชากรไทย มีไรฝุ่นเป็นสารก่อภูมิแพ้ที่เป็นสาเหตุหลักของโรคภูมิแพ้ทางเดินหายใจ คณะแพทยศาสตร์ศิริราชพยาบาล มม. จึงได้พัฒนาวัคซีนภูมิแพ้ไรฝุ่นสำเร็จเป็นครั้งแรกในอาเซียน และได้รับการขึ้นทะเบียนยาแล้วจากสำนักงานคณะกรรมการอาหารและยา (อย.) ซึ่งจะทำให้คุณภาพชีวิตของผู้ป่วยดีขึ้น เพราะเป็นการรักษาที่สาเหตุโดยตรง ในอนาคตทีมวิจัยและพัฒนาวัคซีนภูมิแพ้ของ มม. จะต่อยอดผลสำเร็จจากการพัฒนาวัคซีนภูมิแพ้สู่การพัฒนาวัคซีนชนิดอื่นๆนอกจากนี้ จะพัฒนาวัคซีนรุ่นใหม่ที่เป็นชนิดหยอดใต้ลิ้น และชนิดพ่นจมูก ที่มีความปลอดภัยสูงและสะดวกสำหรับผู้ป่วยที่สามารถใช้วัคซีนด้วยตนเองที่บ้าน ลดความถี่ที่ต้องมารับวัคซีนแบบเดิมที่ต้องมาฉีดทุกเดือน ที่สำคัญช่วยลดความเสี่ยงต่อการติดเชื้อโรคโควิด-19 จากการต้องเดินทางออกนอกบ้าน.
ในฐานะประธานคณะกรรมการอำนวยการความร่วมมือการผลิตวัคซีนสำหรับโรคภูมิแพ้ กล่าวว่า โรคภูมิแพ้พบได้ร้อยละ 30-40 ของประชากรไทย มีไรฝุ่นเป็นสารก่อภูมิแพ้ที่เป็นสาเหตุหลักของโรคภูมิแพ้ทางเดินหายใจ
ภูมิแพ้,ภูมิแพ้ไรฝุ่น,วัคซีนภูมิแพ้,วัคซีนภูมิแพ้ไรฝุ่น,มหาวิทยาลัยมหิดล,คณะแพทยศาสตร์ศิริราชพยาบาล,ข่าววันนี้,การศึกษา